Indrek Reinbok

Indrek Reinbok (sündinud 21. juulil 1976 Tallinnas) on Eesti korvpallitreener ja endine korvpallur. 

Haridus
Reinbok on lõpetanud aastal 1994 Tallinna 32. Keskkooli, aastal 2002 Tallinna Pedagoogikaülikooli kehakultuuri alal bakalaureusekraadiga ja aastal 2005 Tallinna Ülikooli magistrikraadiga.Indrek Reinbok ja Alar Varrak said kõige kõrgema treeneritaseme kutsetunnistuse. sport.err.ee, 15. veebruar 2016.  

Karjäär
Mängijana
Korvpalliga hakkas Indrek Reinbok tegelema 1999. aastal Alar Sõnajala õpilasena. Hiljem on ta treeninud Mihkel Reinsalu, Tiit Soku, Kalle Klandorfi, Märt Kermoni, Andres Sõbra ja Üllar Kerde juhendamisel.

Reinbok on mänginud mitmetes Korvpalli Meistriliiga klubides: BC Jüri Basket, Nybit, Pirita TOP Spa, Pirita BM, TTP/Pirita, BC Pirita ja Tallinna Kalev. Ta on võitnud mängijana Eesti meistrivõistlustel aastatel 2001 ja 2002 Nybiti ning aastal 2005 Tallinna Kalevi meeskonnas pronksmedali.Indrek Reinbok. Eesti Spordi Biograafiline Leksikon.

Treenerina
Reinbok on töötanud Tallinna 32. Keskkooli kehalise kasvatuse õpetajana.Indrek Reinbok: Tunde on hea anda siis, kui noortele meeldib liikuda. 32kk.edu.ee.

Indrek Reinbok lõpetas 2013. aastal eduka eksamiga FIBA Euroopa Treeneri Sertifikaadi (FECC – FIBA Europe Coaching Certificate) koolituse ja omab FIBA treenerilitsentsi.Indrek Reinbok lõpetas FIBA treenerite koolituse. sport.err.ee, 21. juuli 2013. Reinbokil on korvpallitreeneri kutsekvalifikatsiooni VII tase (meistertreener).Indrek Reinbok. Eesti spordiregister.

Reinbok on tegutsenud aastatel 2002–2011 Spordiklubi Rim, 2011–2016 KA Tallinna Kalevi ja a-st 2016 TTÜ Korvpallikooli noorteklubide peatreenerina. Ta oli aastatel 2010–2011 TTÜ/Kalevi meeskonna abitreener (2011 Eesti MV pronks) ja 2011–2012 peatreener. Aastast 2016 on olnud BC Kalev/Cramo meeskonna abitreener (Eesti meister aastatel 2017, 2018, 2019, 2021, 2023 ja 2024, karikavõitja aastatel 2016, 2020, 2022 ja 2023, Eesti-Läti Korvpalliliigas aastal 2021 1. koht ja 2024 2. koht, FIBA Europe Cupil aastal 2023 3. koht).

Aastast 2020 on ta Eesti meeste koondise abitreener (EM-il 2022 19. koht), tegutsenud ka Eesti noortekoondiste peatreenerina U16,Indrek Reinbok: enne tänast tuli püüda pinged all hoida. basket.ee, 20. august 2016. U18Indrek Reinbok U18 koondisest: tore seltskond on koos ja treeneritel valikut jagub. korvpall24.ee, 9. juuli 2018. ja U20Indrek Reinbok U20 koondisest: sellest lennust on oodata meeste koondisele mõne aasta pärast tuge küll. korvpall24.ee, 15. juuli 2021. vanuseklassides.

Viited

Välislingid
 Indrek Reinbok. ESBL.
 Eesti treener ammutas USAs ideid, kuidas parandada üht meie korvpalli suuremat murekohta. postimees.ee, 8. november 2023. 
 Indrek Reinbok jätkab Kalev/Cramo abitreenerina. sport.err.ee, 16. juuli 2024.

Kategooria:Eesti korvpallurid
Kategooria:Eesti korvpallitreenerid
Kategooria:Tallinna Ülikooli vilistlased
Kategooria:Eesti kehalise kasvatuse õpetajad
Kategooria:Tallinna Kalevi korvpallurid
Kategooria:Nybiti korvpallurid
Kategooria:Sündinud 1976